एक संत ने एक सुन्‍दर उपमा देकर इसे समझाया है । मान लीजिए कि एक बहुत बड़ा व्‍यक्ति हवाई अड्डे पर हवाई जहाज से उतरा हो और अपने चहेते लोगों से मिल रहा हो । उनके गले लग रहा हो और उसी समय एक भिखारी कटोरा लेकर भीख मांगने आ जाये, तो वह बड़ा व्‍यक्ति उसको दूर करने के लिए तत्‍काल अपनी जेब से कुछ सिक्‍के निकाल कर उसे दे देगा ताकि वह अपने चहेते लोगों से मिलना जारी रख सके और वह भिखारी उसमें बाधा नहीं बने । ऐसे ही प्रभु जब अपने निष्‍काम भक्‍तों से मिलते हैं और प्रेम करते हैं तो जो कामना की पूर्ति के लिए मांगने आ जाते हैं ऐसे लोगों को प्रभु तत्‍काल उनकी इच्‍छा के अनुरूप दे देते हैं जिससे उनका विघ्‍न नहीं पड़े और प्रभु अपने निष्‍काम भक्‍तों के साथ रमते रहें ।